|  |
| --- |
|  |
| Постановление № 74 от 27 март 2015 г. за създаване на Национален икономически съвет |
|  |
|  **ПОСТАНОВЛЕНИЕ № 74 ОТ 27 МАРТ 2015 Г.****за създаване на Национален икономически съвет**МИНИСТЕРСКИЯТ СЪВЕТПОСТАНОВИ:**Чл. 1.** Създава Национален икономически съвет като консултативен орган към Министерския съвет, наричан по-нататък „съветът“.**Чл. 2.** Съветът:1. анализира и предлага мерки за подкрепа на иновационни и инвестиционни дейности с цел повишаване конкурентоспособността на икономиката;2. изготвя препоръки и консултира правителството по проблемите на общото икономическо развитие на страната;3. разработва и предлага икономически и правни регулатори за насърчаване на инвестиционната дейност в страната;4. организира, анализира и контролира взаимодействието между органите на изпълнителната власт, други държавни органи и представителите на бизнеса.**Чл. 3.** (1) Съветът се състои от председател и членове.(2) Председател на съвета е министърът на икономиката.(3) Членове на съвета с право на глас са:1. заместник-министър на икономиката;2. заместник-министър на труда и социалната политика;3. заместник-министър на финансите;4. заместник-министър на регионалното развитие и благоустройството;5. заместник-министър на външните работи;6. заместник-министър на образованието и науката;7. заместник-министър на енергетиката;8. заместник-министър на туризма;9. заместник-министър на околната среда и водите;10. заместник-министър на транспорта, информационните технологии и съобщенията;11. заместник-министър на земеделието и храните;12. председателят на Българската търговско-промишлена палата;13. председателят на Българската стопанска камара;14. председателят на Конфедерацията на работодателите и индустриалците в България (КРИБ);15. председателят на Управителния съвет на Асоциацията на индустриалния капитал в България.(4) В работата на съвета вземат участие със съвещателен глас представители на политическите кабинети на заместник министър-председателите, както и един представител на Българската академия на науките.(5) Всеки член на съвета може да покани за участие в заседанията на съвета до двама експерти, които участват в неговата работа без право на глас.(6) Председателят на съвета може да кани за участие в заседанията председателите на постоянните комисии към Народното събрание, както и ръководителите на парламентарните групи, ангажирани с изпълнението на управленската програма на правителството.(7) Председателят на съвета, в зависимост от предмета на обсъжданите въпроси, може да покани за участие в заседанията и представители на постоянните комисии на Народното събрание, представители на други държавни институции, на икономическите и социалните партньори, както и на други неправителствени организации, които имат отношение към разглежданите въпроси.(8) Министърът на икономиката определя за секретар на съвета служител на звеното по чл. 12.**Чл. 4.** (1) Съветът провежда редовни заседания веднъж месечно.(2) Председателят на съвета определя дневния ред и датата на следващото заседание въз основа на направени предложения от членовете на съвета на предходното заседание. Материалите за заседанията задължително включват проект на решение и мотиви за всеки от разглежданите въпроси.(3) Дневният ред и материалите за редовните заседания се изпращат на членовете на съвета най-малко 7 дни преди датата на заседанието.(4) Промени в дневния ред се приемат с единодушие.**Чл. 5.** (1) Извънредни заседания на съвета се провеждат по предложение на председателя на съвета или по искане на повече от половината от членовете му. (2) Дневният ред и материалите за извънредните заседания се подготвят от лицата, иницииращи провеждането им, и се изпращат на членовете на съвета не по-късно от два работни дни преди заседанието.**Чл. 6.** (1) Заседанията на съвета се провеждат, ако на тях присъстват не по-малко от шестима от представителите на министерствата и трима от представителите на неправителствените организации.(2) Участието на членовете в дейността на съвета е лично. При обективна невъзможност да участва в заседанията на съвета всеки член с право на глас може да упълномощи друг член от съответната квота, който да го представлява на едно заседание на съвета.(3) Присъстващ член не може да представлява повече от един неприсъстващ, като упълномощаването се извършва писмено за всяко конкретно заседание.(4) Изказванията на вносителите на предложения са с времетраене до 10 минути, а изказванията на членовете на съвета за становище са с времетраене до 5 минути. Повторно изказване е допустимо само за реплика или дуплика с времетраене до две минути.(5) Съветът може да създава работни групи по конкретни въпроси, свързани с непосредственото изпълнение на функциите му. Членовете на работните групи могат да не са членове на съвета.**Чл. 7.** (1) Съветът приема решения с мнозинство от две трети от присъстващите членове.(2) Към протокола от заседанието членовете на съвета могат да приложат особено мнение по приетите решения.(3) Протоколът от заседанието се подписва от председателя и от секретаря на съвета и се изпраща на членовете му в двудневен срок от заседанието.**Чл. 8.** (1) В началото на всяко заседание председателят на съвета докладва за изпълнението на решенията от предходното заседание.(2) На всеки шест месеца на редовно заседание съветът отчита изпълнението на взетите решения.**Чл. 9.** На интернет страницата на Министерството на икономиката се публикуват информация за заседанията на съвета, контактите на секретариата на съвета, отчет за работата на съвета, както и решенията от неговите заседания.**Чл. 10.** (1) Председателят на съвета:1. насрочва заседанията, определя дневния ред и ръководи заседанията на съвета;2. информира Министерския съвет за решенията на съвета и предлага приемането на съответните актове на правителството;3. докладва пред съвета за всяко постъпило предложение;4. организира и контролира изпълнението на решенията и становищата на съвета.(2) При отсъствие на председателя неговите функции се изпълняват от заместник-министъра на икономиката, член на съвета.**Чл. 11.** Секретарят на съвета:1. организира подготовката и провеждането на заседанията на съвета;2. изготвя протоколите от заседанията на съвета;3. съхранява протоколите от заседанията и придружаващите ги материали;4. подпомага председателя на съвета в неговата работа;5. изпълнява и други задачи, възложени от председателя на съвета.**Чл. 12.** Административното и техническото обслужване и експертното осигуряване на съвета се осъществява от дирекция „Индустриални отношения и управление на държавното участие“ на Министерството на икономиката.**Заключителни разпоредби****§ 1.** Постановлението се приема на основание чл. 21 и чл. 22а, ал. 1 от Закона за администрацията.**§ 2.** Изпълнението на постановлението се възлага на министъра на икономиката.**§ 3.** Постановлението влиза в сила от деня на обнародването му в „Държавен вестник“.Министър-председател: **Бойко Борисов**За главен секретар на Министерския съвет: **Веселин Даков**2316 |
|  |